Avatonpress: Κεντροαριστερά: Παραμένουν οι διαφωνίες για την ψηφοφορία -Ολο το παρασκήνιο\nΠέμπτη, 28 Σεπτεμβρίου 2017 7:26 μ.μ.\nΚεντροαριστερά: Παραμένουν οι διαφωνίες για την ψηφοφορία -Ολο το παρασκήνιο\nΣτα χέρια του έχει ο Ν. Αλιβιζάτος τις απαντήσεις των εταιρειών πληροφορικής, για την online διασύνδεση των εκλογικών τμημάτων για την ψηφοφορία εκλογής νέου ηγέτη της Κεντροαριστεράς.\nΗ προθεσμία έληξε στις 14:00 το μεσημέρι της Πέμπτης και πλέον ο πρόεδρος της Επιτροπής Δεοντολογίας του υπό σύσταση φορέα της Κεντροαριστεράς θα παρουσιάσει τις απαντήσεις των εταιρειών στους εκπροσώπους των υποψηφίων αύριο Παρασκευή 30 Σεπτεμβρίου στην συνεδρίαση της Επιτροπής.\nΣύμφωνα με ανεπίσημες πληροφορίες μόνο η Singular είναι εκείνη που απάντησε θετικά στο να αναλάβει την online ψηφοφορία. Ωστόσο, σύμφωνα με διασταυρωμένες πληροφορίες μια ακόμη εταιρεία πληροφορικής η Evolution Projects φέρεται να διαμαρτύρεται για το γεγονός ότι δεν της απευθύνθηκε σχετική πρόσκληση.\nΠΑΣΟΚ: Οχι δε μιζέριες και λογικές εμφυλίου\nΟι διαφωνίες για την εξ αποστάσεως ηλεκτρονική ψηφοφορία παραμένουν, καθώς το Ποτάμι επιμένει στην καθιέρωσή της, ενώ το ΠΑΣΟΚ υποστηρίζει ότι το θέμα έχει κλείσει, αφού δεν διασφαλίζεται το αδιάβλητο της ψηφοφορίας.\nΗ Φώφη Γεννηματά έχει «στυλώσει» τα πόδια στο θέμα της εξ αποστάσεως ψηφοφορίας. Οπως έχει διαμηνύσει στον Ν. Αλιβιζάτο, τόσο δι’ επιστολής όσο και προφορικά, δεν πρόκειται να δεχθεί καμίας μορφής ψήφο από το εξωτερικό πλην της αυτοπρόσωπης παρουσίας στα εκλογικά κέντρα.\nΣτο ενδεχόμενο υιοθέτησης της επιστολικής ψήφου, συνεργάτες της Φώφης Γεννηματά, απαντούν μιλώντας στο iefimerida.gr: «Η επιστολική ψήφος δεν ισχύει πουθενά παρά μόνο στη Γαλλία και μετά από πολύ κόπο. Δεν έχουμε λόγο να μπούμε σε τέτοιες διαδικασίες που ενδεχομένως επιφέρουν και νέες παρατάσεις. Ταλαιπωρούμαστε ήδη επί ένα μήνα. Πρέπει να τελειώνουμε».\nΗ Χ. Τρικούπη, απαντώντας στις αιτιάσεις ανθυποψηφίων τονίζει: «Η συσπείρωση των πολιτών στην προοδευτική δημοκρατική παράταξη καθημερινά μεγαλώνει. Δεν έχουν λόγο μεμψιμοιρίες μιζέριες και λογικές εμφυλίου».\nΟι συνεργάτες της Φώφης Γεννηματά τονίζουν επιπλέον με έμφαση: «Αύριο (σ.σ. Παρασκευή) η Επιτροπή πρέπει να κλείσει το θέμα της ηλεκτρονικής διασύνδεση και της ανάθεσης στην Wind του hardware.\nΑπό την πλευρά του ΚΙΔΗΣΟ, ο Γ. Παπαπανδρέου είχε διαμηνύσει ότι εφόσον κάποια από τις τρεις εταιρείες κινητής τηλεφωνίας συναινούσε, τότε ήταν υπέρ της εξ αποστάσεως ηλεκτρονικής ψηφοφορίας με το σύστημα «Ζευς». Ωστόσο από τη στιγμή που καμία από τις 3 εταιρείες δεν θέλησε να αναλάβει τέτοιο εγχείρημα, αυτονοήτως μπαίνει ταφόπλακα στην εξ αποστάσεως ηλεκτρονική ψηφοφορία.\nΑπό την πλευρά του ο επικεφαλής του Ποταμιού Σταύρος Θεοδωράκης με ανάρτησή του στο twitter «κάρφωσε» ξανά το ΠΑΣΟΚ. «Στη Χαριλάου Τρικούπη θεωρούν το δικαίωμα όλων των πολιτών να συμμετέχουν, διαδικαστικό θέμα! Κρίμα. Για εμάς είναι η αρχή της πολιτικής» έγραψε ο Στ. Θεοδωράκης το μεσημέρι.\nΛίγο αργότερα, κύκλοι της Χαριλάου Τρικούπη επισήμαναν ότι «δεν έχει κανένα νόημα η ανακύκλωση μίας συζήτησης που έγινε διεξοδικά για διαδικαστικά θέματα. Τώρα όλοι μαζί θα προχωρήσουμε στα θέμα πολιτικής ουσίας, όπως περιμένουν οι Έλληνες πολίτες. Οι τρεις μεγάλες εταιρείες κινητής τηλεφωνίας, με τις απαντήσεις που έχουν δώσει, έχουν κλείσει το θέμα, που είναι τεχνικό και όχι διαδικαστικό κι έχει κλείσει. Με πάνω από 1.000 κάλπες στο εσωτερικό και στο εξωτερικό θα γίνει η καλύτερη διαδικασία για να διασφαλιστεί η συμμετοχή και το αδιάβλητο».\nΤην ίδια ώρα, στη Δημοκρατική Συμπαράταξη συμφώνησαν να συναντηθούν οι αρχηγοί των κομμάτων και των τάσεων για τις πολιτικές εξελίξεις και την Δευτέρα (9/10) στις 17:30, να πραγματοποιηθεί συνεδρίαση του Κεντρικού Συντονιστικού Συμβουλίου της Δημοκρατικής Συμπαράταξης.\nΚαμίνης: Να σεβαστούμε τους νέους\nΣε δηλώσεις του στα Παραπολιτικά 90.1 ο Γ. Καμίνης αναφερόμενος στο θέμα της εξ αποστάσεως ηλεκτρονικής ψηφοφορίας, υπογράμμισε ότι από την αρχή είχε δηλώσει υπέρ της ανοικτής διαδικασίας, προκειμένου να δοθεί η δυνατότητα συμμετοχής σε όσο το δυνατόν περισσότερους ανθρώπους να ψηφίσουν. «Η εξ αποστάσεως ψηφοφορία δεν είναι ένα ζήτημα τεχνικό ή διαδικαστικό, είναι βαθύτατα πολιτικό. Είναι κατά πόσον εφαρμόζουμε την ευρύτερη δυνατή δημοκρατία για την ανάδειξη της ηγεσίας της παράταξης», σημείωσε ο Γιώργος Καμίνης.\n«Είναι υποχρέωσή μας να δώσουμε το σωστό παράδειγμα, να σεβαστούμε τους νέους. Κάποιοι μας είπαν ότι πρέπει να σηκώσουμε τους νέους από τον καναπέ και να πάνε στο παραβάν να ψηφίσουν, δηλαδή να φέρουμε τους νέους τα δικά μας μέτρα, αντί να προσπαθούμε εμείς να μπούμε στα δικά τους παπούτσια, να τους εντάξουμε στην πολιτική, σεβόμενοι τον δικό τους τρόπο ζωής», δήλωσε ο κ. Καμίνης, ενώ αναρωτήθηκε «Θα πούμε εμείς στους νέους ότι πρέπει να επιστρέψουμε στον 20ο και στον 19ο αιώνα όταν η νεολαία σήμερα επικοινωνεί, ψυχαγωγείται, αναζητάει, κοινωνικοποιείται μέσα από το διαδίκτυο»;


Ο Λαυρεντιάδης δεν πήγε να καταθέσει ως ύποπτος υπεξαίρεσης, διότι την ίδια ώρα, είχε προγραμματίσει να διαπραγματευθεί με τον …εαυτό του (Proton Bank) « TSOUTSOUNEROS\n=== Κλείνει η εισαγγελική έρευνα για Λαυρεντιάδη\n=== Ο Εισαγγελέας ανέμενε σήμερα τον κ. Λαυρεντιάδη, που, μετά από έξι αναβολές, επρόκειτο να καταθέσει ως ύποπτος για την διάπραξη κακουργηματικού χαρακτήρα αδικημάτων.\n=== Στο εισαγγελικό γραφείο, ωστόσο, προσήλθαν μόνο οι συνήγοροί του, οι οποίοι ζήτησαν και πάλι προθεσμία, 24ωρη, για την ανωμοτί κατάθεση του εντολέα τους, επικαλούμενοι διαπραγμάτευση του επιχειρηματία με την νέα Proton, για την επιστροφή ποσού 393 εκατομμυρίων ευρώ, που ελήφθησαν την περίοδο που ο ίδιος ο κ. Λαυρεντιάδης ήταν στο ΔΣ της τράπεζας, ως δάνεια σε εταιρίες, που εξυπηρετούσαν συμφέροντα του.\n=== Σύμφωνα με πληροφορίες, ο επιχειρηματίας επροτίθετο να παραδώσει άμεσα ποσό 50 εκατομμυρίων ευρώ στην τράπεζα και ζητούσε διακανονισμό για την καταβολή, τμηματικά, του υπόλοιπου ποσού.\n=== Ωστόσο η νέα τράπεζα φέρεται να μην αποδέχθηκε τη διαδικασία εξόφλησης του επίμαχου ποσού, για το ύψος του οποίου δεν υπήρξε διαφωνία.\n=== Η αποτυχία επίτευξης συμφωνίας με την τράπεζα, οδήγησε και στην άρνηση του εισαγγελικού λειτουργού να χορηγήσει και πάλι προθεσμία στον κ. Λαυρεντιάδη και να προχωρήσει στο κλείσιμο της δικογραφίας, χωρίς να λάβει κατάθεση του.\n=== Έτσι τις επόμενες ημέρες αναμένεται το πόρισμα του κ. Δραγάτση για την πολύμηνη έρευνα που διενήργησε, στο οποίο εκτιμάται ότι θα εισηγείται την άσκηση ποινικών διώξεων για την υπόθεση των επισφαλών δανείων που φθάνουν τα 700 εκατομμύρια ευρώ.\n=== Ο επιχειρηματίας έχει επιστρέψει ποσό 51 εκατομμυρίων ευρώ στην τράπεζα.\n=== Υπενθυμίζεται ότι με μήνυσή της η παλαιά τράπεζα διεκδικεί από τον επιχειρηματία ποσό 320 εκατομμυρίων ευρώ, που έχουν παραμείνει σε αυτήν μετά την εκκαθάριση που έγινε.\n=== Τόσο η παλιά όσο και η νέα τράπεζα, που επίσης έχει υποβάλει μήνυση, έχουν δηλώσει πολιτικώς ενάγουσες στην ποινική διαδικασία.\n: PROTON BANK, Εισαγγελέας, Λαυρεντιάδης, Υπεξαίρεση\n« Η “Jireček Line” ως αποτέλεσμα επιστημονικής έρευνας, για τις επιρροές επί των περιοχών Σλαύων και Αλβανών, μέχρι και το 400 μ.χ.\nΠρόγραμμα Επαγγελματικής Συστημικής από το Πανεπιστήμιο Πειραιά – Εισηγητής: Γιάννης Καλογεράκης »


Άγκυρα για συμφωνία Ελλάδας-Αιγύπτου: Είναι εντός τουρκικής υφαλοκρηπίδας και ανύπαρκτη για εμάς! - εναντιοVS\nΆγκυρα για συμφωνία Ελλάδας-Αιγύπτου: Είναι εντός τουρκικής υφαλοκρηπίδας και ανύπαρκτη για εμάς!\nEnantion Send an email 06/08/2020\nΤην οργή της Άγκυρας προκάλεσε η υπογραφή της συμφωνίας μεταξύ Ελλάδας και Αιγύπτου για την οριοθέτηση των θαλασσίων ζωνών.\nΜε ανακοίνωσή του το τουρκικό υπουργείο Εξωτερικών ισχυρίζεται ότι «δεν υπάρχει θαλάσσιο σύνορο ανάμεσα στην Ελλάδα και την Αίγυπτο» και τονίζει ότι «για την Τουρκία είναι ανύπαρκτη η “δήθεν” συμφωνία θαλασσίων ζωνών που υπεγράφη σήμερα».\n«Δεν υπάρχει θαλάσσιο σύνορο ανάμεσα στην Ελλάδα και στην Αίγυπτο. Για την Τουρκία είναι ανύπαρκτη η δήθεν συμφωνία καθορισμού περιοχών θαλάσσιας ευθύνης που ανακοινώθηκε πως υπεγράφη σήμερα. Αυτή η άποψη μας να γίνει γνωστή και στο μέτωπο και στο τραπέζι».\nΗ τουρκική πλευρά υποστηρίζει ότι η περιοχή ευθύνης «βρίσκεται εντός τουρκικής υφαλοκρηπίδας που έχει δηλωθεί στα Ηνωμένα Έθνη.\nΗ Αίγυπτος που απεμπόλησε περιοχή 11.500 τετρ. Χιλιομέτρων με τη συμφωνία που υπέγραψε με την Ελληνοκυπριακή Δικοίκηση το 2003 τώρα με την δήθεν συμφωνία που υπέγραψε με την Ελλάδα χάνει περιοχές θαλάσσιες ευθύνης. Με τη συμφωνία αυτή επιχειρείται να σφετεριστούν και τα δικαιώματα της Λιβύης.\nΗ Τουρκία στην συγκεκριμένη περιοχή δεν θα επιτρέψει καμία δραστηριότητα, και δεν υπάρχει καμία αμφιβολία πως θα υποστηρίξει με αποφασιστικότητα τα νόμιμα συμφέροντα και δικαιώματα της στην ανατολική Μεσόγειο όπως κι αυτά των Τουρκοκυπρίων»\nΠΡΟΣΟΧΗ!- Νέο πρόστιμο για τους οδηγούς από 1η Οκτωβρίου!\nΣυντριβή εκπαιδευτικού αεροσκάφους Τ-2 της Πολεμικής Αεροπορίας- Νεκρός ο κυβερνήτης\nΤ. Άσπρει (Aντιπρόεδρος ExxonMobil): «Υπάρχουν τεράστια κοιτάσματα φυσικού αερίου νοτιοδυτικά της Κρήτης »(VIDEO)\nΣτα σκαριά προσφυγή στο ΣτΕ για τη συμφωνία των Πρεσπών!


APOLLONIA BAY SAMOS ISLAND - Samos Island, Ελλάδα\n'Αγιος Κωνσταντίνος, Samos Island, Ελλάδα\nΤο οικονομικό Apollonia Bay προσφέρει χώρο στάθμευσης και θυρίδα ασφαλείας στις εγκαταστάσεις του.\nΤο κατάλυμα είναι 20.6 χλμ μακριά από Kerveli Beach. Το κατάλυμα βρίσκεται περίπου 7 χλμ από το κέντρο της πόλης.\nΑυτό το ξενοδοχείο έχει 18 δωμάτια όπως και standard apartment και studio εξοπλισμένα με Wi-Fi και κλιματισμό.\nΤο Apollonia Bay βρίσκεται μόλις 20 λεπτά οδικώς από το Samos αεροδρόμιο.\nApollonia Bay, Ελλάδα\nAlbergaria Matriz Πόντα Ντελγκάντα


Φώτης Δάρας – Ουρολόγοι Πάτρα – Ουρολόγος Ανδρολόγος Πάτρα – Ανδρολογία – Ουρολογία – Στητική Δυσλειτουργία – Φήμωση - Ενδοπεικές ενέσεις-Τι πρέπει να γνωρίζετε\nΗ πρώτης γραμμής θεραπεία για την αντιμετώπιση της στυτικής δυσλειτουργία, είναι η χορήγηση χαπιών απ’το στόμα , που ανήκουν στην κατηγορία των αναστολέων της φωσφοδιεστεράσης 5.\nΠεριλαμβάνουν τη σιλδεναφίλη (Viagra) , την ταδαλαφίλη (Cialis) και την βαρδεναφίλη ( Levitra).\nΟι ασθενείς που αποτυγχάνουν με την αγωγή χαπιών, μπορούν να δοκιμάσουν ενδοπεικές ενέσεις ( δεύτερης γραμμής θεραπεία). Πρόκειται για φαρμακευτικές ουσίες με αγγειοδιασταλτική δράση στις αρτηρίες του πέους,τις οποίες ο ασθενής εγχύει στην πλάγια επιφάνεια του πέους με μια μικρή και λεπτή βελόνα ινσουλίνης.\nΟι τρεις πιο αποτελεσματικές ουσίες που χρησιμοποιούνται είναι η παπαβερίνη, η φαιντολαμίνη και η προσταγλανδίνη Ε1, σε μείγμα (Tri-mix).Το μείγμα προκαλεί απευθείας αγγειοδιαστολή στις αρτηρίες του πέους και στύση μέσα σε 5 με 15 λεπτά απ’την ένεση , η οποία διαρκεί από μισή ώρα έως και 2 ώρες.Οι δύο πρώτες ενέσεις γίνονται απ΄το γιατρό, προκειμένου να διαπιστωθεί η δόση που απαιτείται για τον ασθενή και παράλληλα ο ασθενής να εξοικειωθεί με την τεχνική. Ο ασθενής μαθαίνει και κάνει μόνος του την ένεση στο σπίτι, πριν την σεξουαλική επαφή, στην πλάγια επιφάνεια του πέους και με κάθετη φορά, ώστε το μείγμα να εισέλθει στα σηραγγώδη σώματα του πέους. Η πλευρά χορήγησης πρέπει να εναλλάσσεται και η διαδικασία μπορεί να γίνει πιο εύκολη και ανώδυνη με τη χρήση ειδικού πιστολιού στο οποίο προσαρμόζεται η ένεση ινσουλίνης.Η βελόνα είναι πολύ λεπτή και οι περισσότεροι ασθενείς δεν περιγράφουν πόνο τη στιγμή της ένεσης. Ενδέχεται να εμφανιστεί ένας ήπιος ή μέτριος πόνος λίγα λεπτά μετά την ένεση, ο οποίος υποχωρεί.\nΤοπικές παρενέργειες μπορεί να περιλαμβάνουν μικρό μώλωπα στο σημείο της ένεσης και σπανίως ουλή ή πριαπισμό ( παρατεταμένη, επώδυνη στύση). Οι ουσίες του μείγματος είναι ασφαλείς και σπάνια προκαλούν συστηματικές αντιδράσεις, οι οποίες είναι ήπιες ( ζάλη, πονοκέφαλος). Η αποτελεσματικότητα του μείγματος για την επίτευξη στύσης ανέρχεται σε ποσοστά άνω του 80 %, στους ασθενείς όπου η θεραπεία με χάπια απέτυχε.\nΟι ενδοπεικές ενέσεις με μείγμα 3 ουσιών ( Tri-mix), αποτελούν λοιπόν έναν πολύ αποτελεσματικό, εύκολο και ασφαλή τρόπο αντιμετώπισης των σοβαρών περιστατικών της στυτικής δυσλειτουργίας.\nΑπό Daras|2017-03-30T10:41:17+00:00Μαρτίου 29th, 2017|Χωρίς κατηγορία|0 σχόλια\nΣχετικά με τον συγγραφέα: Daras


«Είδα το πάτωμα να επιταχύνει πολύ γρήγορα προς τα πάνω μου. Όλα έγιναν σε μια στιγμή». – Beezdom\nΉταν Κυριακή, πρώτη Σεπτεμβρίου 2014 και ξύπνησα χαράματα με αφάνταστο ενθουσιασμό. Πήρα με τους φίλους μου το πρώτο λεωφορείο για Λευκωσία. Ο προορισμός ήταν το μνημείο του Κυριάκου Μάτση στο Στρόβολο. Ήταν η ετήσια συνάντηση αθλητών του Parkour και Freerunning.\nΑν έχεις ξαναπάει στο μνημείο του ήρωα, γνωρίζεις ότι υπάρχει ένα υπόγειο με δύο τοίχους στα πλάγια που εκτείνονται μέχρι έξω. Καθώς μαζευτήκαμε μερικά άτομα και κάναμε ζέσταμα αποφάσισα να κάνω κάτι πιο ριψοκίνδυνο. Έτσι ανέβηκα στον ένα τοίχο και πήδηξα απέναντι στον άλλο. Ένας φίλος είπε ότι αφού το κατάφερα μια φορά δεν είναι ανάγκη να ρισκάρω ξανά την σωματική μου ακεραιότητα. Όποιος με ξέρει καλά, ξέρει ότι είμαι ο πιο ξεροκέφαλος άνθρωπος και δεν ακούω κανένα.\nΈλα όμως που ήρθε η στιγμή που ανέβηκα στον τοίχο με υπερβολική αυτοπεποίθηση και δεν πρόσεξα ότι η μπογιά του ήταν έτοιμη να πέσει. Τότε καθώς πήδηξα μπροστά, η μπογιά έφυγε με ορμή προς τα πίσω και δεν κατάφερα να φτάσω απέναντι. Είδα το πάτωμα να επιταχύνει πολύ γρήγορα προς τα πάνω μου. Όλα έγιναν σε μια στιγμή. Όπως έπεσα στο πάτωμα, είδα τον αριστερό μου αστραγαλό γυρισμένο πίσω από το γονατό μου.\nΟ απολογισμός ανοικτό κάταγμα κνήμης και περόνης. Χρειάστηκα 3 μήνες για κάνω τα πρώτα μου βήματα και 15 μήνες για να περπατήσω κανονικά ξανά. Προσοχή στο κανονικά. Είχα κι άλλους φίλους που αγαπούσαν ένα άθλημα και μετά από ένα σοβαρό τραυματισμό θα σταματούσαν για πάντα, όχι όμως εγώ. Δεν περνά μέρα που να μην σκέφτομαι το freerunning. Ήξερα ότι αν ξανασηκωθώ στα πόδια μου μια μέρα, θα ξαναξεκινούσα. Και έτσι έκανα.\nΜπορεί πλέον να περπατώ ακούραστα για ώρες και να κάνω βαρετά σκουότς όμως το ατύχημα μου άφησε την πρώτη αναπηρία της ζωής μου. Ο αστραγαλός μου έπαθε ανεπανόρθωτη ζημιά και απέκτησα σοβαρή πλατυποδία. Μια μέρα χωρίς ορθοπεδικούς πατούς και δεν θα μπορώ να περπατήσω.\nΟ τραυματισμός δεν με έκανε να μισήσω το άθλημα. Με έκανε 1000 φορές πιο προσεκτικό. Κατάλαβα πλέον ότι το κορμί μου δεν θα είναι πάντα ικανό να δέχεται τα κτυπήματα από τις απερισκεψίες μου.\nΟ τραυματισμός με έκανε να συνειδητοποιήσω πόσο σημαντικό αλλά και εύθραυστο είναι το κορμί μου. Πως μια λάθος απόφαση μπορεί να μου στερήσει βασικές ικανότητες.\nΩστόσο με στεναχωρεί ιδιαίτερα που η πλειοψηφία του πληθυσμού αγνοεί την υγεία της. Είναι κρίμα που το σώμα μας έχεις τόσες ικανότητες και ο περισσότερος κόσμος ποτέ δεν θα τις ανακαλύψει.\nΧΡΙΣΤΟΣ, ΠΕΤΡΟΥ, ΣΩΜΑ, BEES, BEEZ, ΧΡΙΣΤΟΣΠΕΤΡΟΥ, ΕΜΠΕΙΡΙΕΣ, ΕΜΠΕΙΡΙΑ, BEE, BEEZDOM, ΠΟΔΙΑ, ΖΗΜΙΑ, ΕΜ-BEE-ΡΙΑ CHALLENGE, ΚΤΥΠΗΜΑ, ΤΡΑΥΜΑΤΙΣΜΟΣ, PARKOUR, FREERUNNING, ΑΠΕΡΙΣΚΕΨΙΕΣ


Μάνος, Ψαχαρόπουλος έσωσαν τον εκλογικό νόμο ΠΑΣΟΚ | Η ΚΑΘΗΜΕΡΙΝΗ\nΜε τις δύο θετικές ψήφους των φιλελεύθερων βουλευτών κ. Στ. Μάνου και Γ. Ψαχαρόπουλου διεσώθη κυριολεκτικώς το κυβερνών κόμμα από βαρύτατη κοινοβουλευτική ήττα και μάλιστα στο κορυφαίο νομοθέτημα της τετραετίας, όπως είναι ο εκλογικός νόμος, ένα σχεδόν μήνα πριν από τις εκλογές. Υστερα από ονομαστική ψηφοφορία που ζήτησε επί του συνόλου του νομοσχεδίου η Ν.Δ., το αποτέλεσμα κρίθηκε στο νήμα με 144 ψήφους υπέρ έναντι 141 κατά από σύσσωμη την αντιπολίτευση. Αν οι δύο ανεξάρτητοι βουλευτές δεν τάσσονταν υπέρ του νόμου, το νομοσχέδιο θα είχε καταψηφισθεί με μία ψήφο διαφορά 143-142 με συνακόλουθες τις πολιτικές επιπτώσεις για το ΠΑΣΟΚ. Πάντως, ο κ. Μάνος ήδη από την τοποθέτησή του στην Ολομέλεια είχε ταχθεί υπέρ του νόμου, αφενός γιατί έκανε δεκτή προηγούμενη πρότασή του για κατάργηση της απαγορεύσεως συμπράξεων συνδυασμών και, αφετέρου, γιατί θεωρούσε -όπως και οι κ. Μητσοτάκης και Πολύδωρας- ότι ήταν ένας καλός νόμος που συνέφερε τη Ν.Δ. να ψηφισθεί αν δεν είχε τεθεί θέμα καταψηφίσεως για λόγους αρχής.\nΚαι αυτό όμως το αποτέλεσμα συνιστά κόλαφο κατά του κυβερνώντος κόμματος, αφού παρά τις συντονισμένες παρασκηνιακές κινήσεις εξαιρετικής πιέσεως προς τους προσφάτως διαγραφέντες ή αποπεμφθέντες βουλευτές του ΠΑΣΟΚ που πειθάρχησαν απολύτως, οι δώδεκα απουσίες κυβερνητικών βουλευτών -μεταξύ των οποίων και του πρωθυπουργού- καταδεικνύουν το κλίμα διαλύσεως που κυριαρχεί. Είναι χαρακτηριστικό ότι εκτός και του κ. Σημίτη, απουσίασαν έντεκα βουλευτές του κυβερνώντος κόμματος, ακόμη και κυβερνητικά στελέχη. Αντιθέτως προσήλθε και ψήφισε, αν και ήταν άρρωστος όπως γνωστοποίησε το περιβάλλον του, ο κ. Γ. Παπανδρέου. Κυριολεκτικά στο «παρά πέντε», κατά τη δεύτερη εκφώνηση, προσήλθαν και ψήφισαν οι κ. Γ. Παπαντωνίου, Βάσω Παπανδρέου, A. Λοβέρδος, Ελ. Βερυβάκης και A. Τσοχατζόπουλος από το ΠΑΣΟΚ, E. Μεϊμαράκης, Θ. Κατσίκης και K. Τσιπλάκης από τη Ν.Δ. και Π. Λαφαζάνης από τον Συνασπισμό. Να σημειωθεί ότι η ψηφοφορία δεν έγινε προχθές το βράδυ προκειμένου το κυβερνών κόμμα να ειδοποιήσει τους βουλευτές του για την ψηφοφορία. Κατά τον γραμματέα της κοινοβουλευτικής ομάδας του ΠΑΣΟΚ κ. N. Λεβογιάννη ουδείς ήταν δικαιολογημένως απών -πλην ίσως της περιπτώσεως του κ. Κτενά που είναι άρρωστος- ή είχε ενημερώσει ότι θα απουσίαζε. Δεν μπορεί να κριθεί ότι οι απουσίες ήταν με σημασία αντιρρήσεων. Απόντες από το κυβερνών κόμμα ήσαν οι κ. Σημίτης, Θ. Πάγκαλος, Λ. Αποστολίδης, ο υπουργός N. Σηφουνάκης, οι υφυπουργοί E. Αργύρης και I. Τσακλίδης, Αλ. Αθανασιάδης, Γ. Κτενάς, Εμ. Λουκάκης, X. Μαγκούφης, Χρ. Πάχτας και Σ. Βαλυράκης. Από τη Ν.Δ. απών ήταν ο βουλευτής Ρεθύμνης κ. I. Κεφαλογιάννης, καθώς και οι ανεξάρτητοι κ. Γ. Καρατζαφέρης και Στ. Παπαθεμελής. Χαρακτηριστικό γεγονός της αγωνίας που υπήρχε για το αποτέλεσμα της ψηφοφορίας ήταν η διαπίστωση του ίδιου του προέδρου της Βουλής, όταν είδε ότι μεγάλος σχετικώς αριθμός βουλευτών παρέμειναν στην αίθουσα για την εκφώνηση του αποτελέσματος: «Αλλες φορές το λέω μόνον στον εαυτό μου. Οταν όμως πρόκειται για ντέρμπι\nΚανένας από τους απόντες του ΠΑΣΟΚ δεν είχε δηλώσει αντίθετος με τον νέο εκλογικό νόμο. Αντιθέτως υπέρ του νόμου ψήφισαν και ο κ. Βερυβάκης που είχε αφήσει κατά την τοποθέτησή του στη Βουλή («δεν στηρίζω το νομοσχέδιο») να διαφανεί ότι τουλάχιστον θα απουσίαζε από την ψηφοφορία. Υπέρ τάχθηκαν και βουλευτές που είτε είχαν απαξιώσει πλήρως τον νόμο (Δ. Γκούσκος) είτε είχαν ταχθεί ανοικτά υπέρ της απλής αναλογικής (Π. Κρητικός). H παρασκηνιακή άσκηση πιέσεων οδήγησε τους «διαγραφέντες» λόγω του σκανδάλου της Χαλκιδικής να υπερψηφίσουν, πλην του κ. Πάχτα, που απουσίαζε και του κ. Θ. Κατσανέβα που καταψήφισε. Καταψήφισαν επίσης οι ανεξάρτητοι κ. K. Σπυριούνης και B. Κεδίκογλου.\nΕνδιαφέρον για συνέδριο ΠΑΣΟΚ\nΥφεση μετά την κρίση από τον Πάχτα\n«Μάχη» ΧριστοδουλάκηΠαυλόπουλου στη Βουλή


Κ. Μητσοτάκης: Όλοι γνωρίζουν ποιος είναι ο Ρασπούτιν\nΟ πρόεδρος της ΝΔ μίλησε για "πολιτική σκευωρία" στην υπόθεση της Novartis\n«Επέλεξα να γυρίσω πάλι την Ελλάδα με διαφορετικού τύπου περιοδείες, για να απευθύνω πρόσκληση ενότητας σε όλους τους πολίτες και σε όσους δεν μας επέλεξαν στις προηγούμενες εκλογές» τόνισε o πρόεδρος της ΝΔ Κυρ. Μητσοτάκης σε συνέντευξή του στον τηλεοπτικό σταθμό OPEN.\n«Όλοι ξέρουν ποιος είναι ο «Ρασπούτιν» και ο κ. Τσίπρας ξέρει, ας μην κοροϊδευόμαστε. Υπουργός του είναι. Δύο υπουργοί υπάρχουν στη Δικαιοσύνη. Βγάλτε τα συμπεράσματά σας» είπε και πρόσθεσε ότι η υπόθεση θα πάει στην επόμενη Βουλή από τη στιγμή που οι καταγγελίες Αγγελή εμπλέκουν και πολιτικά πρόσωπα: «Οι καταγγελίες είναι σοβαρές και θα πρέπει να διερευνηθούν. Οι καταγγελίες θα φτάσουν στη Βουλή. Είμαι αποφασισμένος να υπερασπιστώ τη θεσμική ανεξαρτησία της Δικαιοσύνης\n«Ο κ. Τσίπρας δεν μπορεί να υπόσχεται ότι θα φέρει ανάπτυξη όταν μετά από 4,5 χρόνια είναι πενιχρή» υποστήριξε, ενώ δήλωσε πως δεν εμπόδιζαν μνημονιακές δεσμεύσεις τον κ. Τσίπρα να υπογράψει τα προεδρικά διατάγματα για το Ελληνικό, να ανακουφίσει την μεσαία τάξη από τα υπερπλεονάσματα. «Είναι ξεκάθαρο το κυβερνητικό σχήμα στο μυαλό μου, έχω αποφασίσει ποιος θα είναι υπουργός Οικονομικών, αλλά δεν θα αποκαλύψω τίποτα» ανέφερε ο κ. Μητσοτάκης και υπογράμμισε πως το κυβερνητικό σχήμα δεν θα έχει αναπληρωτές, με εξαίρεση ένα Υπουργείο. Είπε, επίσης, πως θα καταργηθεί η θέση του αναπληρωτή υπουργού Δικαιοσύνης για θέματα Διαφάνειας και θα υπάρχει μια ανεξάρτητη Αρχή.\nΠαράλληλα Εκτίμησε πως «συμπολίτες μας που ψήφισαν κόμματα, δεξιά της ΝΔ «θα ξανασκεφτούν στις εθνικές εκλογές και θα έλθουν προς της ΝΔ», για να υπογραμμίσει: «Θα είναι πολύ σημαντικό για τη δημοκρατία και τη χώρα να μείνουν εκτός Βουλής το κόμμα του κ. Βελόπουλου και η Χρυσή Αυγή».


Ελεύθερη Ελλάδα: ΜΕΓΑΛΗ ΑΝΑΤΡΟΠΗ: ΤΟ 54% ΑΡΝΗΤΙΚΟ ΓΙΑ ΕΕ - ΤΟ 35% ΑΡΝΗΤΙΚΟ ΓΙΑ ΕΥΡΩ!\nΜΕΓΑΛΗ ΑΝΑΤΡΟΠΗ: ΤΟ 54% ΑΡΝΗΤΙΚΟ ΓΙΑ ΕΕ - ΤΟ 35% ΑΡΝΗΤΙΚΟ ΓΙΑ ΕΥΡΩ!\nΗ ΑΡΙΣΤΕΡΗ ΕΞΟΔΟΣ ΑΠΟ ΤΟ ΕΥΡΩΖΩΝΗ, ΠΑΡΟΤΙ ''ΠΟΛΙΤΙΚΑ ΟΡΦΑΝΗ'', ΘΑ ΓΙΝΕΙ ΣΕ ΛΙΓΟ ΠΛΕΙΟΨΗΦΙΚΟ ΡΕΥΜΑ!\nΟι δημοσκοπήσεις που βλέπουν τις τελευταίες ημέρες το φως της δημοσιότητας, είναι η μια πιο εντυπωσιακή από την άλλη, καθώς αναδεικνύουν την πρωτοφανή αποστροφή της μεγάλης κοινωνικής πλειοψηφίας απέναντι στους εταίρους της συγκυβέρνησης (ΠΑΣΟΚ – ΝΔ – ΛΑΟΣ) και διαφόρους παρατρεχάμενους (ΔΗΣΥ).\nΑκόμα όμως πιο εντυπωσιακό, είναι ένα άλλο εύρημα που αφορά τις κρίσεις των πολιτών απέναντι στην ΕΕ και το ΕΥΡΩ.\nΈτσι στη δημοσκόπηση της Public Issue που μεταδόθηκε στο χθεσινό βραδινό δελτίο ειδήσεων του ΣΚΑΪ, βλέπουμε ότι η πλειοψηφία των ερωτηθέντων έχει ΑΡΝΗΤΙΚΗ γνώμη για την ΕΕ σε ποσοστό 54% ενώ τα αντίστοιχα ποσοστά για το ΕΥΡΩ φτάνουν το 35%!!!\nΧωρίς να μπαίνουμε σε ειδικότερες κρίσεις, σχετικά με την αξιοπιστία της εν λόγω έρευνας, σημειώνουμε ότι παρόμοιες τάσεις έχουν παρατηρηθεί σε πολλές δημοσκοπήσεις διαφόρων εταρειών. Επιπλέον, τα εν λόγω ποσοστά παρουσιάζουν μια αυξητική δυναμική σε σχέση με την αντίστοιχη δημοσκόπηση της Public Issue τον Ιανουάριο (41% αρνητικές κριτικές για ΕΕ και 32% για ΕΥΡΩ).\nΑυτές οι τάσεις, αποτελούν ένα πραγματικά εντυπωσιακό εύρημα καθώς δείχνουν ότι μεγάλο μέρος της κοινωνίας αποδοκιμάζει ευθέως τις στρατηγικές επιλογές του εγχώριου αστισμού, δηλαδή τη λεγόμενη ευρωπαϊκή προοπτική της χώρας.\nΑκόμα όμως πιο εντυπωσιακό είναι το γεγονός πως πάνω από 1 στους 3 ερωτηθέντες, αποδοκιμάζει και το ΕΥΡΩ, παρά την ύπαρξη των παρακάτω παραμέτρων.\nΠρώτον, η άποψη της εξόδου από την ευρωζώνη ως άμεσο, μαχητό, μεταβατικό αίτημα, είναι (σχεδόν) πολιτικά ορφανή, καθώς εκφράζεται μόνο από την iskra και ορισμένες άλλες δυνάμεις της Αριστεράς.\nΔεύτερον, τα κυρίαρχα ΜΜΕ, έχουν προβεί εδώ και 2 χρόνια σε μια άνευ προηγουμένου προπαγάνδα υπέρ του κοινού νομίσματος, απέναντι σε έναν εξαιρετικά φοβισμένο λαό! Μάλιστα, η συγκεκριμένη προπαγάνδα, λαμβάνει τρομολαγνικές διαστάσεις, σχετικά με τις δήθεν, καταστροφικές επιπτώσεις που θα είχε η έξοδος της χώρας από την ευρωζώνη!\nΑυτές οι τάσεις αποδοκιμασίας της ΕΕ και αποστροφής του ΕΥΡΩ, αναμένεται να αυξηθούν δραματικά όταν οι εταίροι της συγκυβέρνησης, προχωρήσουν στην εφαρμογή του πρώτου κύματος μέτρων του νέου μνημονίου (κούρεμα μισθών ιδιωτικού τομέα, κατεδάφιση εργατικού δικαίου κλπ).\nΌσο λοιπόν, περνάει ο καιρός, το ΕΥΡΩ, (το οποίο παρουσιάζεται ως το απόλυτο θέσφατο για χάριν του οποίου ο ελληνικός λαός πρέπει να υποστεί τα πάνδεινα), θα ξεφτίσει πλήρως στη συνείδηση του ελληνικού λαού.\nΤο ΕΥΡΩ, θα γίνει ένα μισητό σύμβολο, συνώνυμο της εξαθλίωσης του κόσμου της εργασίας και μεγάλων προνομίων για το πολυεθνικό και ντόπιο κεφάλαιο!\nΤότε, ο κόσμος που ακούει με θετική προδιάθεση το λόγο της Αριστεράς ή ακόμα συμμετέχει σε κινηματικές δράσεις (απεργίες, χαράτσα κλπ), θα βρίσκεται πιο "μπροστά" από τον επίσημο λόγο των πολιτικών δυνάμεων της Αριστεράς!\nΓια να το θέσουμε πιο απλά και κατηγορηματικά, υπάρχουν σημαντικές προϋποθέσεις ώστε ή θέση της (αριστερής) εξόδου από την ευρωζώνη, να γίνει κοινωνικά πλειοψηφική, χωρίς να έχει υιοθετηθεί επισήμως από τα κόμματα της Αριστεράς!\nΟι ηγεσίες της Αριστεράς πρέπει να εξετάσουν πολύ σοβαρά αυτές τις τάσεις και τις δυναμικές, εντός μιας κοινωνίας που πλέον έχει αρχίσει να καταλαβαίνει πως έχει πολύ περισσότερα να χάσει αν μείνει γονατιστή, που είναι, δηλαδή, διατεθειμένη να "μετρήσει το μπόι" της με την τρόικα και το μεγάλο διεθνές και εγχώριο κεφάλαιο!\nΗ Ίσκρα υπογραμμίζει εκ νέου ότι η επιβίωση του λαού και της χώρας, απαιτεί τη διαγραφή του χρέους με όπλο τη στάση πληρωμών. Με τη σειρά της αυτή η στάση πληρωμών θα φέρει ως άμεσο συνεπακόλουθο την έξοδο από το ευρώ και τη συνολική σύγκρουση με την ΕΕ στην προοπτική της αποδέσμευσης και της ανατροπής της για μια διαφορετική προοδευτική και σοσιαλιστική Ευρώπη!\nΑναρτήθηκε από Λαϊκό Μέτωπο στις 2:00 μ.μ.